钦定古今图书集成/明伦汇编/氏族典/第532卷 > 郭懋
## 钦定古今图书集成/明伦汇编/氏族典/第532卷 > 郭懋

按《江夏县志》：“懋字子德，素有大节。嘉靖己酉举孝廉，
除杞博士。时流寇薄杞，杞令惧，欲弃城走。懋为画策，
民得安定，擢舒令。舒故无城，而民善讼，懋使有罪者
来赎，不数月，谷灰山积而城以成。值大计，值分宜当
国，有同乡黄门者，指懋往谒其子世蕃，懋乃曰：‘鸟有
为人臣而内交者乎？以此侧足媚人，仆生平耻之矣’。”
后止迁赵州守。